Ջոնաթան Ուինթերս

**Ջոնաթան Ուինթերս** (, ), ամերիկացի կատակերգու, դերասան, հեղինակ, հեռուստահաղորդավար և նկարիչ։ Նա իր կարիերան սկսել է որպես սթենդ ափ կատակերգու, ապա անցում կատարել կինոյում և հեռուստատեսությունում դերասանական գործունեության։ Ուինթերսը ստացել է բազմաթիվ մրցանակներ, այդ թվում՝ երկու «Գրեմմի», մեկ «Էմմի», ինչպես նաև աստղ Հոլիվուդի Փառքի ծառուղում՝ 1960 թվականին։ Նրա անունն ընդգրկվել է Ամերիկյան Ձեռքբերումների ակադեմիայում՝ 1973 թվականին, և 1999 թվականին արժանացել է Մարկ Տվենի մրցանակի՝ ամերիկյան հումորի համար։

1960 թվականից սկսած՝ Ուինթերսը Verve Records լեյբլի համար ձայնագրել է բազմաթիվ դասական կատակերգական ալբոմներ, այդ թվում՝ The Wonderful World of Jonathan Winters (1960)։ Նա ավելի քան 50 տարի շարունակ՝ յուրաքանչյուր տասնամյակում, թողարկել է ձայնագրություններ՝ ընդհանուր առմամբ ստանալով «Գրեմմի» մրցանակի 11 անվանակարգում առաջադրում, որոնցից ութը՝ «Լավագույն կատակերգական ալբոմ» անվանակարգում։ Այդ առաջադրումներից նա հաղթել է «Լավագույն մանկական ալբոմ» մրցանակը՝ «Փոքրիկ իշխանի» ադապտացիային մասնակցության համար (1975), ինչպես նաև «Լավագույն խոսքային կատակերգական ալբոմ» մրցանակը՝ Crank(y) Calls ալբոմի համար (1996)։

Ավելի քան վեց տասնամյակ տևած կարիերայի ընթացքում Ուինթերսը հանդես է եկել հարյուրավոր հեռուստատեսային շոուներում և ֆիլմերում, այդ թվում՝ արտասովոր կերպարներով։

1963 թվականին «This Is a Mad, Mad, Mad, Mad World» կատակերգական ֆիլմում Լենի Փայքի դերի համար նա առաջադրվել է «Ոսկե գլոբուս» մրցանակի՝ «Լավագույն դերասան՝ երաժշտական կամ կատակերգական ֆիլմում» անվանակարգում։ 1991 թվականին Ուինթերսը արժանացել է «Էմմի» մրցանակի՝ կատակերգական սերիալում երկրորդ պլանի լավագույն դերասան անվանակարգում՝ «Davis Rules» սիթքոմում Գանի Դևիսի դերի համար։ 2002 թվականին նա առաջադրվել է «Էմմի» մրցանակի՝ կատակերգական սերիալում լավագույն հյուր դերասանի անվանակարգում։ 2008 թվականին Ռոբին Ուիլյամսը նրան շնորհել է Pioneer TV Land մրցանակ։

Ուինթերսը նաև զբաղվել է նկարչությամբ և իր ստեղծագործությունները՝ այդ թվում սիլքսկրինները և էսքիզները, ներկայացրել է բազմաթիվ պատկերասրահային ցուցահանդեսներում։ Նա գրել է մի քանի գրքեր, այդ թվում՝ կարճ պատմվածքների ժողովածու՝ Winters’ Tales (1988)։

## Կենսագրություն

Ջոնաթան Ուինթերսը ծնվել է Բելբրուկ քաղաքում (Օհայո նահանգ)։ Նրա մանկությունը մթագնված է եղել հոր ալկոհոլիզմով և ծնողների հետագա ամուսնալուծությամբ։ «Մայրս ու հայրիկս ինձ չէին հասկանում, ես նրանց չէի հասկանում»,- ասել է Ուինթերսը հարցազրույցներից մեկի ժամանակ։ Մեկ այլ հարցազրույցում Ուինթերսը պատմել է, թե որքան ծանր էր նրա համար ծնողների ամուսնալուծությունը։ Նա կռվում էր երիտասարդ ծաղրողների հետ, որոնք ծաղրում էին նրան, որովհետև նրա կյանքում հայրը բացակայում էր։ Երբ ծաղրողները չէին մոտենում, նա հաճախ գնում էր մի շենք կամ ծառի մոտ և լաց լինում հուսահատությունից։ Ուինթերսը նշել է, որ սովորել է ծիծաղել իր իրավիճակի վրա, սակայն ընդունել է, որ նրա չափահաս կյանքի մի մասը արձագանք է եղել տխրությանը։

Մոր՝ Էլիս Քիլգորի հետ, նա սկզբում տեղափոխվել է Սփրինգֆիլդ, ապա՝ Դեյթոն։ 17 տարեկանում Ջոնաթաննը ընդունվել է ռազմածովայինների դպրոց և երկու տարի ծառայել նավատորմում՝ մասնակցելով Երկրորդ համաշխարհային պատերազմի ժամանակ Խաղաղօվկիանոսյան ռազմաճակատի ռազմական գործողություններին։ Վերադառնալուց հետո նա ընդունվել է Քենյոնի քոլեջ, ապա սովորել Դեյթոնի Գեղարվեստական ինստիտուտում, որտեղ դրսևորել է ծաղրանկարիչ-նկարչի իր տաղանդը։  Այդեղ նա  հանդիպել է Էյլին Շաուդերին և 1948 թվականի սեպտեմբերի 11-ին ամուսնացել նրա հետ։ 

Ուինթերսի կարիերան սկսվել է այն ժամանակ, երբ նրա ժամացույցը կորավ մոտավորապես վեց–յոթ ամիս անց  ամուսնությունից հետո։ Նորապսակները չէին կարող իրենց թույլ տալ նոր ժամացույց գնել։  Այդ ժամանակ Էյլինը կարդացԵԼ Է տաղանդների մրցույթի մասին, որի առաջին մրցանակը եղել է ժամացույց։ Նա  քաջալերել է Ջոնաթանին՝ «հետ իջի՛ր և շահի՛ր այն»։  Ջոնաթանը հաղթել է այդ մրցույթում։

Նրան նկատել են և սկսել հրավիրել աշխատելու ռադիոհաղորդումներում տարբեր դերերով՝ եղանակի տեսության ընթերցումից մինչև կատակերգական համարներ։ Ուինթերսի ճանաչվածությունը աստիճանաբար աճել է, և նրան հրավիրել են Կոլամբուս քաղաք՝ WBNS-TV հեռուստաալիք։ Սակայն վերջին պահին Ուինթերսը հրաժարվԵԼ է այդ աշխատանքից՝ առաջարկված աշխատավարձից դժգոհ մնալով  և մեկնել  Նյու Յորք՝ այնտեղ հաջողության հասնելու նպատակով։

Նրան հաջողվել է աշխատանք գտնել գիշերային ակումբում։ Այնուհետև նա փորձԵԼ է մուտք գործել կենտրոնական հեռուստաալիքներ։ Հենց 1949-1950 թվականներին ԱՄՆ-ում սկսվԵԼ է հեռուստատեսության զարգացման բումը։ 1952 թվականին Ուինթերսը ստացել է փոքր դեր «Օմնիբուս»  սերիալում։ Դրանից հետո երիտասարդ դերասանի կարիերան զարգացել է արագ տեմպերով։

Ուինթերսը ձայնագրվել է ռադիոյի համար, մասնակցել է աուդիոբեմադրություններին, հնչյունավորել է ռադիոսպեկտրակլներ և մուլտֆիլմեր։ 1960 թվականին լույս է տեսնում նրա առաջին LP սկավառակը։ Նա հանդես է եկել սերիալներում և հեռուստաշոուներում, լայն ժողովրդականություն են վայելել նրա պարոդիական համարները։ 1957-1958 թվականներին CBS ալիքով ցուցադրվել է նրա սեփական «The Jonathan Winters Show»-ն։ Հռչակավոր են դարձել նաև նրա համարները «The Tonight Show Starring Johnny Carson» թոք-շոուում և «Hot Dog»  սերիալում։ 1960 թվականից նա սկսել է հանդես գալ նաև կինոէկրանին։ Ամենանշանավոր կինոդերերը Ուինթերսը խաղացել է հետևյալ ֆիլմերում՝ «Սա խենթ, խենթ, խենթ, խենթ աշխարհ է», «Անմոռանալի», «Ռուսները գալիս են։ Ռուսները գալիս են»։

1980-ականներից նա ավելի հազվադեպ է հայտնվել էկրանին և ավելի հաճախ զբաղվել է հնչյունավորմամբ։ Նրա ամենահայտնի աշխատանքներից մեկը պապա Սմուրֆի ձայնն է «Սմուրֆիկներ» մուլտսերիալում (1981-1989)։ 1982 թվականին Ուինթերսը նկարահանվել է «Մորք և Մինդի» սերիալի մեկ սերիայում՝ իր մեծ երկրպագու Ռոբին Ուիլյամսի հետ։ 1960–2011 թվականների ընթացքում Ուինթերսը ձայնագրել է մոտ 20 ալբոմ՝ կատակերգական, երաժշտական և պարոդիական համարներով։ 2000-ականներին դերասանը շարունակում է աշխատել մուլտֆիլմերի հնչյունավորման ոլորտում։
## Անձնական կյանք
1948 թվականին նա ամուսնացել է Էյլին Շաուդերի հետ և մնացել նրա հետ ամուսնության մեջ մինչև նրա մահը՝ 2009 թվականը։ Նրանց ընտանիքում ծնվել է երկու երեխա։

Ուինթերսն ապրել է Սանտա Բարբարայի մոտակայքում, Կալիֆոռնիա, և հաճախ է այցելել Վենտուրա շրջանի տոնավաճ,  հնաոճ իրերի և զենքի ցուցահանդեսներ։ Նա հաճախ զվարճացրել գանձապահներին և այլ աշխատակիցներին, երբ այցել է իր տեղական բանկ՝ ավանդ կատարելու կամ գումար հանելու համար։ Բացի այդ, նա իր ժամանակն անցկացրել է նկարելով և մասնակցել է բազմաթիվ պատկերասրահների ցուցադրությունների, նույնիսկ ներկայացնելով իր արվեստը անհատական ​​ցուցահանդեսներում։

2009 թվականի հունվարի 11-ին՝ կրծքագեղձի քաղցկեղի դեմ 20 տարի տևած պայքարից հետո, Ուինթերսի 84-ամյա կինը մահացել է։

Ջոնաթան Ուինթերսը մահացել է 2013 թվականի ապրիլի 11-ին։

## Ծանոթագրություններ

## Արտաքին հղումներ
* 
* Interview with the Archive of American Television
* video:  Tribute to Jonathan Winters at the 2003 Orinda Film Festival; 14 minutes
* video: , on Dean Martin Roasts TV show, 3 minutes
* video: , stand-up comedy routine, 1964
* Marc Maron interviews Jonathan Winters - WTF Podcast Episode 173 - May 2011
* Marc Maron on the genius of Jonathan Winters and his "possession of a comic muse perpetually at war with the darkness of his mind", Entertainment, xojane, 2013.04.12

 
Կատեգորիա:Ամերիկացի դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ անգլիական սերմամբ
Կատեգորիա:Հոլիվուդյան փառքի ծառուղի
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կատակերգուներ
Կատեգորիա:«Էմմի» մրցանակի դափնեկիրներ
Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:Ամերիկացի նկարիչներ
Կատեգորիա:Ամերիկացի մոնտաժողներ
Կատեգորիա:Կինոդերասաններ
Կատեգորիա:Ամերիկացի երգիչներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի սցենարիստներ
Կատեգորիա:Հեռուստատեսային դերասաններ
Կատեգորիա:Ամերիկացի գրողներ
Կատեգորիա:Ամերիկացի տղամարդ թատերական դերասաններ
Կատեգորիա:Երկրորդ համաշխարհային պատերազմի զինվորականներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոսցենարիստներ
Կատեգորիա:Դերասաններ այբբենական կարգով